ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๖๗ (พ.ศ. ๒๕๓๘)เรื่องกำหนดพัดลมไฟฟ้าเป็นสินค้าที่ควบคุมฉลาก อาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ให้ยกเลิก(๑)ประกาศคณะกรรมการว่าด้วยฉลาก ฉบับที่ ๑๐ (พ.ศ. ๒๕๒๖) เรื่องกำหนดพัดลมไฟฟ้าเป็นสินค้าที่ควบคุมฉลาก ลงวันที่ ๓๑ สิงหาคม ๒๕๒๖(๒)ประกาศคณะกรรมการว่าด้วยฉลาก ฉบับที่ ๕๔ (พ.ศ. ๒๕๓๔) เรื่องกำหนดพัดลมไฟฟ้าเป็นสินค้าที่ควบคุมฉลาก (ฉบับที่ ๒) ลงวันที่ ๑๒ กรกฎาคม ๒๕๓๔ข้อ๒ให้พัดลมไฟฟ้าทุกชนิดเป็นสินค้าที่ควบคุมฉลากข้อ๓ประกาศฉบับนี้ไม่ใช้บังคับแก่พัดลมไฟฟ้าที่ผลิตเพื่อการส่งออกซึ่งได้ปฏิบัติตามเงื่อนไข ดังต่อไปนี้(๑)พัดลมไฟฟ้าดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า For Export Only(๒)พัดลมไฟฟ้าดังกล่าวต้องอยู่ในความครอบครองของผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ๔ พัดลมไฟฟ้าที่จะนำออกขายต้องจัดให้มีฉลากตามข้อ ๕ ปิดหรือติดไว้ที่พัดลมไฟฟ้าและต้องจัดให้มีเอกสารหรือคู่มือตามข้อ ๖ข้อ๕ ฉลากที่พัดลมไฟฟ้านั้นต้องใช้ข้อความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสำคัญ ดังต่อไปนี้(๑)ต้องแสดงข้อความเกี่ยวกับผู้ประกอบธุรกิจดังนี้ (ก)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการที่ตั้งอยู่ในประเทศไทยของผู้ผลิตแต่ถ้าเป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายใดให้ระบุชื่อและสถานที่ประกอบการที่ตั้งอยู่ในประเทศไทยของผู้ประกอบธุรกิจซึ่งเป็นเจ้าของสินค้าที่ผลิตขึ้น (ข)ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการที่ตั้งอยู่ในประเทศไทยของผู้นำเข้าแต่ถ้าเป็นสินค้าที่นำเข้ามาในราชอาณาจักรเพื่อการขายของผู้ประกอบธุรกิจรายอื่นที่มิใช่ผู้นำเข้าให้ระบุชื่อและสถานที่ประกอบการที่ตั้งอยู่ในประเทศไทยของผู้ประกอบธุรกิจซึ่งเป็นเจ้าของสินค้าที่ได้นำเข้านั้นถ้าผู้ผลิตหรือผู้นำเข้าหรือผู้ประกอบการธุรกิจรายใดมีเครื่องหมายการค้าที่จดทะเบียนในประเทศไทยจะระบุเครื่องหมายการค้าแทนชื่อและสถานที่ประกอบการของตนก็ได้(๒)ชื่อประเทศที่ผลิต(๓)แรงดันไฟฟ้าที่กำหนด หรือช่วงแรงดันไฟฟ้าที่กำหนด โดยระบุหน่วยเป็นโวลต์หรือมีตัวอักษร V แทนก็ได้(๔)กำลังไฟฟ้าที่กำหนด โดยระบุหน่วยเป็นวัตต์ หรือมีตัวอักษร W แทนก็ได้(๕)ความถี่ที่กำหนด หรือช่วงความถี่ที่กำหนด โดยระบุหน่วยเป็นเฮิรตซ์ หรือมีตัวอักษร Hz แทนก็ได้(๖)เดือนและปีที่ผลิต หรือรุ่นที่ผลิต ซึ่งจะใช้เป็นรหัสแทนก็ได้(๗)ขนาดพัดลมไฟฟ้า ให้ระบุหน่วยเป็นมิลลิเมตร หรือมีตัวอักษร mm แทนก็ได้โดยวัดจากเส้นผ่านศูนย์กลางของวงกลมที่ลากผ่านปลายสุดของใบพัดลม(๘)ตำแหน่งต่าง ๆ ของการควบคุมอัตราเร็ว ต้องแสดงด้วยตัวเลข อักษรหรือสัญลักษณ์อย่างอื่นที่มองเห็นและเข้าใจง่าย ถ้าใช้ตัวเลขแสดงตำแหน่งต่าง ๆตำแหน่ง ปิด ให้ใช้ตัวเลข ๐ ส่วนตำแหน่งอื่นๆให้ใช้ตัวเลขที่สูงขึ้นตามลำดับอัตราเร็วและตัวเลข ๐ ต้องไม่ใช้แสดงตำแหน่งอื่นๆอีกข้อ๖เอกสารหรือคู่มือสำหรับใช้ประกอบกับพัดลมไฟฟ้าต้องใช้ข้อความเป็นภาษาไทยข้อความในเอกสารหรือคู่มืออย่างน้อยต้องมีสาระสำคัญ ดังต่อไปนี้(๑)คำแนะนำและคำเตือนการใช้พัดลมไฟฟ้าเพื่อความปลอดภัยและประหยัด(๒)การบำรุงรักษา (ก) คำแนะนำวิธีทำความสะอาดและการรักษาพัดลมไฟฟ้า (ข) การเปลี่ยนชิ้นส่วนให้แสดงด้วยรูปของพัดลมไฟฟ้าแยกเป็นส่วนๆโดยเฉพาะส่วนสำคัญที่อาจเปลี่ยนได้พร้อมรูปของเครื่องมือที่ใช้และคำอธิบายหรือคำแนะนำในการเปลี่ยนชิ้นส่วนเช่น สายไฟฟ้า หน้ากาก ใบพัด(๓)ประเภทของวัสดุฉนวนของขดลวด และตัวเปลี่ยนอัตราความเร็ว (ถ้ามี)(๔)ค่าประสิทธิภาพการระบายลม โดยระบุหน่วยเป็นลูกบาศก์เมตรต่อนาทีต่อวัตต์หรือมีตัวอักษร m๓/min/W แทนก็ได้ข้อ๗ให้พัดลมไฟฟ้าที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากในขณะนำเข้าที่ด่านศุลกากรแต่ต้องจัดให้มีฉลากตามประกาศฉบับนี้ก่อนที่จะนำออกขายประกาศฉบับนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๙พฤษภาคม พ.ศ. ๒๕๓๘มาลดี วสีนนท์ประธานกรรมการว่าด้วยฉลากวรวิมล/ผู้จัดทำ๒๒ ธันวาคม ๒๕๕๓กวินทราดา/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่ม ๑๑๒/ตอนพิเศษ ๒๓ ง/หน้า ๓๖/๒๘ มิถุนายน ๒๕๓๘